**ԱՐՁԱՆԱԳՐՈՒԹՅՈՒՆ**

**ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ**

ՀՀ Շիրակի մարզ 06 ապրիլի, 2018թ.

Ք. Գյումրի, Վարդանանց հր.1 ժամը՝ 12:00

2018 թվականի ապրիլի 6-ին Գյումրու համայնքապետարանի վարչական շենքի նիստերի փոքր դահլիճում կայացավ հանրային բաց լսում և քննարկում (այսուհետ՝ քննարկում): Քննարկումը վարում է Գյումրու համայնքապետ Սամվել Բալասանյանը: Մասնակիցների ցուցակը կցվում է:

**Քննարկման հարցը՝**

Վերակառուցման և Զարգացման Եվրոպական Բանկի ֆինանսավորմամբ իրականացվող «Գյումրու քաղաքային ճանապարհների և փողոցների լուսավորության ծրագրի» շրջակա միջավայրի վրա ազդեցության գնահատում

Քննարկումը վարողը ներկայացրեց հարցի համառոտ բովանդակությունը, որից հետո խոսքը փոխանցվեց ծրագրի խորհրդատու «Ճաննախագիծ ինստիտուտ» ՍՊԸ-ի փոխտնօրեն Բագրատ Բադալյանին, ով մանրամասն ներկայացրեց, թե ծրագրի ընթացքում ինչպիսի բարեփոխումներ են սպասվում քաղաքում: Հաջորդիվ՝ ծրագրի ունեցած ազդեցությունը շրջակա միջավայրի վրա ներկայացվեց «Ճաննախագիծ ինստիտուտ» ՍՊԸ-ի բնապահպան Կարինե Ազարյանի կողմից:

Արտահայտվեց.

Հայկ Սուլթանյան (Գյումրու համայնքապետարանի աշխատակազմի կրթության բաժնի պետ).-«Կա՞ որևէ ցուցանիշ, որը ներկայացնում է օդային ավազանի ներկայիս աղտոտվածությունը և թե ինչպիսին կլինի այն ծրագրից հետո»:

Բնապահպան Կարինե Ազարյանը պատասխանեց, որ չափումներն արված են և կան կոնկրետ թվեր, որոնք կարող են տրամադրվել էլեկտրոնային տարբերակով:

**Քննարկման վերաբերյալ գրավոր տեսքով չեն ներկայացվել առաջարկություններ և առարկություններ:**

ՔՆՆԱՐԿՄԱՆ ՔԱՐՏՈՒՂԱՐ՝ ՌՈԲԵՐՏ ԱՍԱՏՐՅԱՆ